«Մենք փորձագիտական պատասխանն ի գիտություն պետք է ընդունենք և առաջ շարժվենք: Եթե նախնական փուլում լինեինք, ինձ համար երկրորդ կարծիք չէր լինի, Ջերմուկում պետք չի որևէ հանք ունենալ, բայց հիմա 80 տոկոսով գործն արվել է, իրավիճակ է, որի հետ պետք է հաշվի նստենք»,- ասաց Նիկոլ Փաշինյանը: Նա նաև ինտրիգը բացեց. «Ենթադրում եմ՝ բոլորդ գիտեք, այսպիսի վարկած իրականում հանքի հետ կապված կա, որ ինչ-որ մարդիկ ուզում են ստեղծել սիտուացիա, չգիտեմ՝ ովքեր են այդ մարդիկ, այս դահլիճում են, թե դուրս են, երկրում են, թե երկրի սահմաններից դուրս են, փորձում են իրավիճակ ստեղծել և ՀՀ-ին մեծ դատական գործի մեջ ներքաշել»: Ըստ վարչապետի՝ անհրաժեշտ է երկու հարցերին պատասխան ստանալու համար ստեղծել վստահելի եռակողմ մեխանիզմ` «Որպեսզի այս երկու հարցերի վերաբերյալ ունենանք վերջնական ու անառարկելի պատասխան»: